
Canon de rugăciune către Sfântul mucenic Vasilisc 
(22 mai) 


Sfinţii mucenici Eutropiu, Cleonic şi Vasilisc din Capadocia, Turcia (3 martie/ 22 
mai): 


https://www.academia.edu/43171050/Sfin % C5 % A3ii_mucenici_Eutropiu_Cleonic_% C5% 
OFi_Vasilisc_din_Capadocia_Turcia_3_martie_22_mai 


https://archive.org/details/sf.-eutropiu-cleonic-si-vasilisc_202106 


https://www2.slideshare.net/steaemy 1/sf-eutropiu-cleonic-si-vasilisc-249368672 

Materiale despre Sfinţii mucenici Eutropiu, Cleonic şi Vasilisc: 


https://findependent.academia.edu/emystea/Sf-muc-Eutropiu.-Cleonic- Z C5 9% 9Fi-Vasilisc- 
(3-mar,-22 

https://archive.org/details/Gsteaemy?query=+Vasilisc 


https://www.slideshare.net/steaemy 1/search_my_uploads?type=&new=&q=Vasilisc 

Troparul Sfântului mucenic Vasilisc, glasul al 4-lea: Mucenicul Tău, Doamne, 
Vasilisc, întru nevoinţa sa, cununa nestricăciunii a dobândit de la Tine, Dumne- 
zeul nostru; că având puterea Ta, pe chinuitori a învins; zdrobit-a şi ale demonilor 
neputincioase îndrăzniri. Pentru rugăciunile lui, mântuieşte sufletele noastre, Hri- 
stoase Dumnezeule. 

facere a lui losif 


Cântarea 1, glasul al 8-lea 

Irmos: Cântare să înălțăm, popoare, minunatului Dumnezeului nostru, celui ce a 
mântuit din robie pe Israel, cântare de biruință cântându-l, că şi el striga: Să cân- 
tăm Ţie unuia Stăpânului. 

Stih: Sfinte mucenice Vasilisc, roagă-te lui Dumnezeu pentru noi. 

Mucenice mult pătimitorule, roagă-te lui Hristos împăratului, să mântuiască pe cei 
ce cu credinţă cinstesc această luminată a ta prăznuire şi să se facă părtaşi Impără- 
ției Cerurilor. 

Stih: Sfinte mucenice Vasilisc, roagă-te lui Dumnezeu pentru noi. 

Unindu-te cu toată dragostea lui Hristos, prea fericite, ai defăimat trupul ca un lu- 
cru ce era să se strice, şi cu prea vitejesc cuget ai suferit chinuri, arătat înfruntând 
înşelăciunea idolilor. 

Slavă Tatălui şi Fiului şi Sfântului Duh. 

Luminându-te cu lumina Preasfântului Duh, ai trecut noaptea necunoştinţei, Sfinte 
Vasilisc şi cu strălucirile chinurilor te-ai arătat soare, luminând luminat toată zi- 


direa. 


Şi acum şi pururea şi în vecii vecilor. Amin (a Născătoarei). 

Ghedeon mai înainte lână vedea pântecele tău cel prea curat care a primit roua cea 
cerească uscând marea nedumnezeirii şi adăpând cugetele cele topite de sete, Fe- 
Cioară. 

Cântarea a 3-a 

Irmos: Tu eşti întărirea celor... 


Stih: Sfinte mucenice Vasilisc, roagă-te lui Dumnezeu pentru noi. 


Cu sângele chinuirii ai stins focul cel idolesc şi te îndulceşti de râul desfătării vese- 
lindu-te, mucenice. 


Stih: Sfinte mucenice Vasilisc, roagă-te lui Dumnezeu pentru noi. 


Doimea pătimitorilor cea aleasă, lăsându-te pe tine mărturisitor Treimii, a venit că- 
tre Hristos. 


Slavă Tatălui şi Fiului şi Sfântului Duh. 


Dezlegându-te de trup, chemi pe cei ce au pătimit împreună cu tine, mărturisind pe 
Domnul Hristos Impăratul tuturor, mult pătimitorule Vasilisc. 


Şi acum şi pururea şi în vecii vecilor. Amin (a Născătoarei). 


Să te aflu pe tine, Preacurată, povăţuindu-mă, pururea către virtuţi şi îndreptându- 
mă către cărările pocăinţei. 


Irmosul: Tu eşti întărirea celor ce aleargă la Tine, Doamne, Tu eşti lumina celor 
întunecaţi şi pe Tine Te laudă duhul meu. 


Cântarea a 4-a 


Irmos: Auzit-am, Doamne, taina iconomiei Tale, înţeles-am lucrurile Tale şi am 
prea slăvit Dumnezeirea Ta. 


Stih: Sfinte mucenice Vasilisc, roagă-te lui Dumnezeu pentru noi. 


Lucrând cu osteneală holda sufletului tău, mucenice, ai odrăslit spicul chinuirii în- 
sutit, care se păstrează în cămările cele cereşti. 

Stih: Sfinte mucenice Vasilisc, roagă-te lui Dumnezeu pentru noi. 


Auzit-ai, prea fericite, glas sfințit, de sus chemându-te pe tine şi adeverindu-ţi sfâr- 
şitul chinuirii tale, pururea pomenite mucenice. 


Stih: Sfinte mucenice Vasilisc, roagă-te lui Dumnezeu pentru noi. 


Arătând împotrivire întărită, mărite, ai răbdat fiind legat în lanţuri, rupând toată le- 
gătura înşelăciunii. 


Slavă Tatălui şi Fiului şi Sfântului Duh. 


Mucenice Vasilisc, purtătorule de chinuri, cu venele dumnezeieştilor tale cuvinte ai 
sugrumat pe satana. Pentru care te-ai şi împodobit cu cununa biruinţei. 


Şi acum şi pururea şi în vecii vecilor. Amin (a Născătoarei). 


Cel de o fiinţă cu Tatăl S-a arătat la toate asemenea cu oamenii, întrupându-Se din 
sângiurile tale, precum bine ai voit, Preacurată. 


Cântarea a 5-a 


Irmos: Dis de dimineaţă strigăm Ție, Doamne, izbăveşte-ne pe noi, că Tu eşti 
Dumnezeul nostru, afară de Tine, pe altul nu ştim. 


Stih: Sfinte mucenice Vasilisc, roagă-te lui Dumnezeu pentru noi. 


Alegând a te chinui după lege, ai ruşinat pe cei fără de lege cu puterea Duhului, de 
Dumnezeu cugetătorule mucenice. 


Stih: Sfinte mucenice Vasilisc, roagă-te lui Dumnezeu pentru noi. 


Umblând cu îndrăzneală pe calea muceniciei, ai sfărâmat boldurile războinicului, 
mărite mucenice Vasilisc. 


Slavă Tatălui şi Fiului şi Sfântului Duh. 


Cu piroane fiind pironite picioarele tale, cugetătorule de Dumnezeu, ai zdrobit de 
tot capul vrăjmaşului cel cu multe măiestrii. 

Şi acum şi pururea şi în vecii vecilor. Amin (a Născătoarei). 


Intru asemănarea trupului ai născut pe Domnul, cel mai presus de înţelegere şi de 
cuprindere, Născătoare de Dumnezeu. 


Cântarea a 6-a 

Irmos: Rugăciunea mea voi înălța... 

Stih: Sfinte mucenice Vasilisc, roagă-te lui Dumnezeu pentru noi. 

Propovăduind pe Cel ce S-a înălţat pe Cruce, te-ai legat pe lemn uscat şi cu ploile 
rugăciunilor tale l-ai arătat verde şi odrăslit cu tot felul de frunze, spre întărirea 
credincioşilor şi spre lauda ostenelilor tale, Sfinte Vasilisc. 

Stih: Sfinte mucenice Vasilisc, roagă-te lui Dumnezeu pentru noi. 

Pe tine cel ce erai dezlegat de grija trupească, fără dreptate te-au legat călcătorii de 
lege şi te-au pironit cu piroane de fier şi te-au trimis pe căi îndelungate, care sfin- 
ţeai cu sângele tău tot pământul, mult pătimitorule mucenice Vasilisc 

Slavă Tatălui şi Fiului şi Sfântului Duh. 

Stând legat de lemn de coatele mâinilor, ţi-ai într-aripat ochiul inimii tale către 
Dumnezeu, fericite, şi L-ai rugat pe Dânsul să izvorască izvor de apă vie, spre po- 
menirea ta cea prea lăudată şi spre tămăduirea sufletelor. 

Şi acum şi pururea şi în vecii vecilor. Amin (a Născătoarei). 

Vindecă zdruncinările ticălosului meu suflet şi patimile cele de mulţi ani, Fecioară, 
ca ceea ce negrăit ai născut pe Doctorul sufletelor şi al trupurilor şi mă miluieşte pe 
mine cel ce mi-am pus nădejdile la tine, prea curată. 

Irmosul: Rugăciunea mea voi înălța către Domnul şi Lui voi spune scârbele mele, 
că s-a umplut sufletul meu de răutăţi şi viaţa mea s-a apropiat de iad şi ca lona mă 


rog: Dumnezeule, din stricăciune scoate-mă. 


Condac, glasul al 8-lea: 

Podobie: Apărătoarei Doamne, pentru biruinţă, mulţumiri, izbăvindu-ne din nevoi 
aducem ţie, Născătoare de Dumnezeu, noi robii tăi. Ci ca ceea ce ai stăpânire ne- 
biruită, slobozește-ne din toate nevoile, ca să strigăm ţie: Bucură-te, mireasă puru- 
rea Fecioară! 

Întru răbdare tare şi ca un bărbat te-ai arătat şi întru minuni prea minunat, arătat 
purtând înainte numele lui Hristos, ai ruşinat pe chinuitor. Pentru aceasta te cinstim 
pe tine, Sfinte Vasilisc prea cinstite, pururea strigând: Bucură-te, frumuseţea cea 
luminoasă a mucenicilor. 


Cântarea a 7-a 


Irmos: Tinerii evreieşti, au călcat în cuptor văpaia cu îndrăzneală şi focul în rouă |- 
au prefăcut, strigând: Bine eşti cuvântat, Doamne Dumnezeule în veci. 


Stih: Sfinte mucenice Vasilisc, roagă-te lui Dumnezeu pentru noi. 

Arătatu-te-ai podoabă mucenicilor, ca unul ce locuieşti în locaşurile cele mai pre- 
sus de lume, de trei ori fericite, potolindu-ne viforul cel lumesc prin rugăciunile 
tale, nouă celor ce cu dragoste te cinstim. 


Stih: Sfinte mucenice Vasilisc, roagă-te lui Dumnezeu pentru noi. 


Casă Treimii te-ai arătat înțelepte, surpând chipurile şi capiştile idolilor şi cântând 
Stăpânului: Bine eşti cuvântat, Doamne Dumnezeule în veci. 


Slavă Tatălui şi Fiului şi Sfântului Duh. 

Datu-ţi-a ţie daruri Stăpânul, ca unuia ce tare ai pătimit, şi ai surpat măiestriile 
vrăjmaşului şi cu glas tocmit cântai: Bine eşti cuvântat, Doamne Dumnezeule în 
Vel, 


Şi acum şi pururea şi în vecii vecilor. Amin (a Născătoarei). 


lată că a luat în pântece pe Dumnezeu Fecioara, de care marele Isaia a zis cu duhul, 
şi L-a născut, căruia îi cântăm: Bine eşti cuvântat, Doamne Dumnezeule în veci. 


Cântarea a 8-a 


Irmos: Cei ce s-au făcut cu harul... 

Stih: Sfinte mucenice Vasilisc, roagă-te lui Dumnezeu pentru noi. 

Arătatu-te-ai biruitor tiranilor şi duhurilor vicleniei, mărite, neîncetat cântând Celui 
ce te-a întărit pe tine: Binecuvântaţi toate lucrurile pe Domnul, şi-L prea înălţaţi în- 
tru toţi vecii. 

Stih: Sfinte mucenice Vasilisc, roagă-te lui Dumnezeu pentru noi. 

Omorându-te lumii, mucenice Vasilisc şi neabătut urmând Stăpânului Celui ce su- 
flă morţilor viaţă, cu bucurie ai cântat: Binecuvântaţi toate lucrurile pe Domnul, şi- 
L prea înălţaţi întru toţi vecii. 

Binecuvântăm pe Tatăl şi pe Fiul şi pe Sfântul Duh, Domnul. 

Cu întărirea sufletului suferind chinurile trupului, de Dumnezeu cugetătorule şi 
dănţuind împreună cu dumnezeieştii îngeri, aduci laudă lui Dumnezeu şi strigi: 
Toate lucrurile lăudaţi pe Domnul şi-L prea înălțați întru toți vecii. 

Şi acum şi pururea şi în vecii vecilor. Amin (a Născătoarei). 

Arătatu-te-ai Preasfântă mai desfătată decât cerurile încăpând în pântecele tău pe 
Dumnezeu, care a izbăvit din strâmtorarea cea rea pe cei ce cântă: Binecuvântaţi 
toate lucrurile pe Domnul, şi-L prea înălţaţi întru toți vecii. 


Irmosul: 


Să lăudăm, bine să cuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 


Cei ce s-au făcut cu harul Tău biruitori tiranului şi văpăui, tinerii cei ce au păzit 
foarte poruncile Tale, au strigat: Binecuvântaţi toate lucrurile Domnului pe Do- 
mnul. 

Cântarea a 9-a 


Irmos: Înfricoşatu-s-a tot auzul... 


Stih: Sfinte mucenice Vasilisc, roagă-te lui Dumnezeu pentru noi. 

Cu vetreala Crucii trecând viforul chinurilor, ai apucat la limanul cel prea lin al 
Impărăţiei, mucenice, şi ca un bun neguţător ai mântuit povara dreptei credinţe a 
lui Hristos Impăratului tuturor şi Dumnezeului nostru. 


Stih: Sfinte mucenice Vasilisc, roagă-te lui Dumnezeu pentru noi. 


Precum odinioară a pogorât foc din cer Tezviteanul Ilie, asemenea ai pogorât, feri- 
cite, cu rugăciunea ta văpaia, prin care s-a ars capiştea idolilor şi s-au pârjolit chi- 
purile demonilor, iar Dumnezeu Ziditorul S-a slăvit. 


Stih: Sfinte mucenice Vasilisc, roagă-te lui Dumnezeu pentru noi. 


Dezlegatu-te-ai de trup, înțelepte, prin tăiere de sabie, primindu-te puterile cele 
cinstite; iar cu harul dumnezeiescului Duh, ai biruit duhurile vicleniei cele rele. Şi 
acum locuieşti întru împărăţiile cele de sus, purtând cunună, prea fericite Vasilisc. 


Slavă Tatălui şi Fiului şi Sfântului Duh. 


Pământul s-a sfinţit cu îngroparea ta şi cerul cu sufletul, de Dumnezeu însuflate şi 
îmbrăcându-te cu porfiră luminoasă din sângele tău, împărăteşti împreună cu 
Hristos Dumnezeul nostru, pomenind totdeauna pe cei ce cu credinţă te cinstesc pe 
tine, mucenice. 


Şi acum şi pururea şi în vecii vecilor. Amin (a Născătoarei). 


Din fire eşti Dumnezeu, dar ai suferit să Te îmbraci cu omul, intrând în pântece 
prea curat, cu voia Ta, lubitorule de oameni. Pentru aceasta ştiind îndoite voirile 
Tale cele fireşti, pe Tine Te slăvim, fericind cu credinţă pe Maica Ta. 


Irmosul: Infricoşatu-s-a tot auzul de nespusa lui Dumnezeu pogorâre, căci Cel 
Preaînalt de voie S-a pogorât până şi la trup, din pântece fecioresc făcându-Se om. 
Pentru aceea pe prea curata Născătoare de Dumnezeu, credincioşii o mărim. 


Sedealna, glasul 1: 


Podobie: Mormântul Tău, Mântuitorule, ostaşii străjuindu-l, morți s-au făcut de 
strălucirea îngerului ce s-a arătat, care a vestit femeilor Învierea. Pe Tine Te mă- 
rim, Pierzătorul stricăciuni, la Tine cădem, cel ce ai înviat din mormânt la Unul 
Dumnezeul nostru. 

Acum cu bucurie stai înaintea singurului Împărat, fiind împodobit sfințit cu dia- 
demă luminoasă şi cu veşmânt vopsit din sângiurile tale şi îndumnezeit cu împăr- 
tăşire prea curată. Pentru aceasta astăzi săvârşind prea sfântă pomenirea ta, pe tine 
te lăudăm. 

Sinaxar 


DOXOLOGIA..ro 


Întru această lună în 22 de zile, pomenirea Sfântului mucenic Vasilisc, nepotul 
Sfântului Teodor Tiron. 


Stih: Vasilisc spre tăiere capul dând, 

Peste gânditori capul Vasiliscului se află călcând, 
Întru a douăzeci şi doua zi, 

Sabia viaţa lui Vasilisc răpi. 


Acesta a fost în zilele lui Maximian din satul Humialon, din eparhia Amasiei, ne- 
pot Sfântului marelui mucenic Teodor Tiron, şi a fost la luptă mucenicească mai- 
nainte cu Sfântul Eutropie şi Cleonic, care erau la rânduiala ostaşilor tovarăşi cu 
Sfântul Teodor. Şi săvârşind aceia mucenicia pentru Hristos, el a rămas în temniţă. 


După aceea dorind ca să săvârşească calea strădaniei, şi rugându-se pentru aceasta 
lui Dumnezeu, fu învrednicit arătării sale, poruncindu-i să se tocmească cu rude- 
niile lui şi să meargă la Comane să mărturisească. 


Deci mergând cu ostaşii la casa lui, şi sărutând pe maica sa şi pe fraţii săi, şi învă- 
țându-i să stea în credinţa lui Hristos, fu prins atunci de slujitorii ce fuseseră trimişi 
de guvernatorul Agripa. 

Apoi legându-l şi încălțându-l cu încălțăminte de fier ce avea într-însele multe cuie 
ascuţite, îl gonea tocmai spre drumul Comanelor, şi sosind la satul Dacnon, găz- 
duiră la o femeie anume Traiani, şi legară pe sfântul de un paltin uscat cu mâinile 
îndărăt, şi făcând rugăciune înverzi paltinul şi înfrunzi, şi acolo unde sta sfântul 
ieşi din pământ o fântână cu apă, care văzând slujitorii, şi împreună cu femeia 
aceea, Zic, că au crezut în Hristos, şi au dezlegat pe sfântul din legături. 


Și dacă sosiră la oraşul Comanelor, stătu sfântul de faţă înaintea guvernatorului, şi 
neplecându-se a jertfi, făcu cu rugăciunea sa de s-a pogorât foc din Cer, şi arse ca- 
piştea idolilor şi idolul din ea, Apolon. 


Atuncea mâniindu-se foarte guvernatorul şi pornindu-se cu urgie, porunci să 1 se 
taie capul şi să 1 se arunce trupul în râu, şi aşa îşi luă cununa muceniciei, întru slava 
şi lauda Dumnezeului nostru, Amin. 

